שי המבר

שי המבר (נולדה ב-8 במרץ 1998) היא זמרת-יוצרת ישראלית. פיינליסטית תוכניות המציאות "בית ספר למוזיקה" ו"הכוכב הבא". המבר נולדה בחיפה וגדלה במצפה רמון ולאחר מכן בנתניה. אביה גיל הוא סגן אלוף במילואים, שכיהן כמפקד בית הספר לכושר קרבי, וכיום מאמן NLP ומאמן כושר. אמה היא אשת חינוך. בגיל 13 השתתפה בעונה הראשונה של תוכנית המציאות "בית ספר למוזיקה", שם הגיעה לשלב הגמר. המורה שלה בתוכנית היה הזמר משה פרץ. כארבע שנים לאחר מכן הוציאה המבר את אלבום הבכורה שלה, הנושא את שמה, מתוכו יצאו הסינגלים "הבלי העולם הזה", "יגיע מבול" ו"יונתן". את שירותה בצה"ל עשתה בלהקה צבאית. בשנת 2020 הוציאה מספר סינגלים נוספים, בהם "אור ראשון", "להיפרד ממך", "תיקח או תשכח" ו"אם לא תבוא הלילה". בשנת 2021 השתתפה המבר בעונה השמינית של תוכנית המציאות "הכוכב הבא", שם הגיעה למקום הרביעי. במהלך התוכנית ביצעה שירים מקוריים, ביניהם את השיר "פעם את לילה", שנכתב בעקבות אירוע תקיפה מינית טראומטי שעברה. בפברואר 2022 הוציאה לאור כסינגל כפול שני שירים מקוריים שביצעה ב"הכוכב הבא": "פעם את לילה" ו"נתתי אותי אל העיר". האחרון זכה להשמעות רדיו רבות לאחר שנכנס לפלייליסט של גלגלצ ושל תאגיד השידור הישראלי. ביוני 2022 הוציאה את הסינגל "רציתי הכל", ובנובמבר 2022 את הסינגל "חייאתי". המבר הודיעה שהיא עובדת על אלבום שני. בשנת 2022 השתתפה במחזמר "הלהקה" המבוסס על סרטו של אבי נשר. בפברואר 2023 יצא שירה, "אלי את לי פריז", שהיה ללהיט בתחנות הרדיו והגיע למקום הראשון במצעד השבועי של מדיה פורסט. ביוני של אותה שנה הוציאה את השיר "הלכתי מהעיר הזאת". ב-10 ביולי יצא אלבומה השני, "כל החלומות". בדצמבר היא הוציאה ביצוע מחודש לשיר "החיטה צומחת שוב". ב-11 בפברואר 2024 המבר הוציאה שיר חדש בשם "נגן לי", אותו כתבה והלחינה. השיר הופק על ידי ניר מימון והוא בהשראת מלחמת חרבות ברזל. "נגן לי" משקף את אובדן האהובים שלא ישובו, השינויים באלה שחזרו מהלחימה ותחושת הגעגוע למה שיכול היה להיות. ב-29 בפברואר הוציאה מירי מסיקה את השיר "רעש זכוכיות", אותו כתבה והלחינה המבר. ב-8 באפריל הוציאה את הסינגל "מדבר" כסינגל ראשון מתוך אלבום שלישי שעתיד לצאת בקרוב. ב-10 ביוני הוציאה המבר את השיר "בגלמה וכינור (מה יעזור לי)", אותו כתבה יחד עם המוזיקאי דודו טסה. משנת 2024, משחקת בתפקיד הראשי במחזמר "אהבה ממבט ראשון" בתיאטרון הארצי על פי שיריו של אריק איינשטיין. להמבר חמישה אחים ואחיות. מתגוררת בתל אביב עם בן זוגה נדב סיון. השניים נישאו ב-26 במאי 2024. 2015: שי המבר 2023: כל החלומות מדיה וקבצים בנושא שי המבר בוויקישיתוף שי המבר, ברשת החברתית פייסבוק שי המבר, ברשת החברתית אינסטגרם שי המבר, סרטונים בערוץ היוטיוב שי המבר, באתר ספוטיפיי שי המבר, באתר MusicBrainz (באנגלית) טל גלעדי, "הרגשתי שאני עוגה שכולם רוצים ממנה חתיכה", באתר ynet, 20 ביולי 2023 שירה נאות, הזמרת שי המבר: "איפה כל הליברליות שיזעקו על מה שקרה פה לנשים?", באתר הארץ, 21 בנובמבר 2023 אפרת וכטל, ‏שי המבר רגילה לחגיגות גדולות. אז היא החליטה להתחתן מול 50 אורחים במטע זיתים, באתר ‏מאקו‏, 11 ביולי 2024 שי המבר, "היום אני בת 20", באתר Facebook, ‏8 במרץ 2018 גיא פישקין, "עשו בית ספר (למוזיקה): החיים החדשים של שי ואלירן", באתר nrg, ‏25 בינואר 2012 קואוצ'ינג וספורט (אימון פיזי מנטלי) להתפתחות וצמיחה: הכירו את גיל המבר, באתר וואלה, 26 בנובמבר 2020 זוהר צלח, ‏"פעם את לילה" של שי המבר חשף אירוע טראומתי מהעבר, באתר ‏מאקו‏, 8 ביוני 2021 הכוכב הבא 2021, "הכוכב הבא 2021, שי המבר - פעם את לילה", באתר YouTube, ‏9 ביוני 2021 הדס סיון, ‏הישר מגמר הכוכב הבא: שי המבר בסינגלים מהתוכנית, באתר "סרוגים", 22 בפברואר 2022 מאיה שמש, שי המבר: "הופתעתי מגודל החיבוק", באתר פרוגי, 21 בפברואר 2022, בדיקה אחרונה ב־29 במרץ 2022 פלייליסט גלגלצ – מדינה בדרך עם הדר מרקס ובני כבודי 22 במרץ 2022, באתר גלגלצ, 22 במרץ 2022, בדיקה אחרונה ב־29 במרץ 2022 "נתתי אותי אל העיר" – תאגיד השידור הישראלי, באתר כאן, 15 במרץ 2022, בדיקה אחרונה ב־29 במרץ 2022 הלהקה - המחזמר, באתר תיאטרון ירושלים יובל אראל‏, שי המבר – נגן לי, בבלוג של יובל אראל, מגזין מוזיקה ותרבות, 11 בפברואר 2024 שי המבר בגלמה וכינור, באתר בלינקר, ‏10 ביוני 2024 שי המבר, "הסיפור שרץ במשפחה זה שמי שהציעה לאבא שלי נישואים זאת בכלל אמא של אמא שלי", באתר Facebook, ‏19 באפריל 2019 לילך מרקוביץ', ‏לעיני 50 מוזמנים בלבד: שי המבר התחתנה עם בחיר לבה, באתר ‏מאקו‏, 26 במאי 2024 המצעד השבועי של מדיה פורסט, באתר מדיה פורסט, ‏3 בדצמבר 2023